
Здравейте, днес се сблъсках с нещо, което досега не ми се беше случвало- търся да наема апартамент в София. Преди самият оглед брокера ме задължи да подпиша документ за “Защита на личните данни”, което било практиката на агенцията за недвижими имоти, от която ми обясниха, че държавата ги задължава. Увериха ме,че това е стандартна процедура и в случай, че след огледите нищо не ми хареса и не стигнем до подписване на договор за наем въпросните документи (съдържащи моите имена,егн и адрес по лк) ще бъдат унищожени в 5-дневен срок. Струва ми се изключително странно и съмнително. Интересува ме могат ли неправомерно да използват данните ми през този период и по какъв начин мога да се защитя.


 

Искане на лични данни преди оглед на имот
=========================================

 

Здравейте, 


за точен отговор следва да се прегледа документът, който сте подписал/а. Не е следвало да подписвате подобен документ, ако не сте стигнали до подписване на договор за наем, защото едва при подписването на последния са необходими личните Ви данни. Ако доброволно сте подписал/а въпросния документ и сте дали съгласието си брокерът да работи с личните Ви данни, не можете да подадете сигнал и в Комисията по защита на личните Ви данни.  

Би следвало да подпишете договор с брокера, в който ясно да са указани правата и задълженията на страните, възнаграждение, прекратяване и пр. 


Поздрави,  

адв. Николина Митова  

0898 303092


